  Виталий Пронин Удмурт кылосбуръя факультет институт луоз. Табере солэн бурд улаз улозы удмурт филология, фин-угор тодос но журналистика.Удмурт кун университетын удмурт кылосбуръя но журналистикая факультетъёсты огазеян сярысь вераськонъёс кемалась ветло вал ни. Угось быдэс Россиысь вузъёсын пичи факультетъёсты бадӟым структураосы огазеяло.Ченгешонъёс трос вал. Тросэз пумит луизы, удмурт кылосбуръя факультетлэн данэз быроз шуыса. Интернетын подписьёс люкан но мынӥз.3-тӥ южтолэзе университетысь Тодосчиослэн кенешсы люкаськылӥз. Удмурт филология но журналистикая факультетъёсты огазеян ласянь куара сётон мынӥз. Огазеянлы пумит луиз одӥгез гинэ.- Табере удмурт кылосбуръя факультет одӥг йырлы бадӟымгес луиз - институтын удмурт кыл азьло кадь ик пушъёз. Верало на, Галина Мерзляковаен, Удмурт кун университетлэн ректореныз, ми огкылэ вуим. Вуоно институтэн кивалтоз Наталья Владимировна Кондратьева, удмурт кылосбуръя факультетлэн деканэз, - вера «Удмурт Кенеш» огазеяськонлэн тӧроез Игорь Семёнов.Удмурт кылосбуръя факультет одӥг вамышлы азьлань кошкиз - институт луиз. Нош журналистикая факультет берытскиз отчы, кытысь потӥз вал. Уз малпалэ меда вуоно студентъёс, журналистикая факультетын удмурт журналистъёсты гинэ дасяло шуыса? Но таиз сярысь берлогес ни.Мария Векшина Теги: удмурткылосбурфакультет ужрпум  